पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़/नारनौल. नारनौल के पूर्व सीएमओ चंद्रमोहन का निलंबन स्वास्थ्य मंत्री राव नरेंद्र सिंह के गले की फांस बन गया है। नारनौल के डीसी डीके बेहरा ने मंगलवार को नेशनल रूरल हेल्थ मिशन (एनआरएचएम) के तहत जिले में 92 पदों पर हुई भर्ती में किसी तरह की गड़बड़ी से स्पष्ट इनकार किया। इससे राव नरेंद्र के उस दावे पर भी सवाल खड़ा हो गया जिसमें उन्होंने कहा था कि चंद्रमोहन ने पैसे लेकर कुछ लोगों की भर्ती की।
स्वास्थ्य मंत्री ने चंद्रमोहन को सस्पेंड करने की वजह यही बताई थी। उधर, डीसी के खुलासे के बाद हरियाणा सिविल मेडिकल सर्विस (एचसीएमएस) एसोसिएशन के उस आरोप को बल मिला है, जिसमें राव नरेंद्र पर चेहेतों को लिस्ट में शामिल कराने के लिए सीएमओ पर दबाव बनाने की बात कही गई थी। इस पूरे विवाद में अब स्वास्थ्य मंत्री अकेले पड़ते जा रहे हैं।
मौके पर मौजूद थे एसडीएम
नारनौल के डीसी डीके बेहरा ने भास्कर को बताया कि एनआरएचएम के ९२ पदों के लिए २४ से २७ मई तक नारनौल के सिविल अस्पताल में इंटरव्यू हुए। एसडीएम सतीश यादव चारों दिन मौके पर मौजूद थे। पूरी प्रक्रिया में पारदर्शिता बरती गई। बेहरा ने बताया कि इस विवाद के बाद उन्होंने एसडीएम से बात की थी और एसडीएम ने प्रक्रिया में हर नियम का पालन होने की बात कही है। गौरतलब है कि एनआरएचएम में जिलास्तर पर भर्ती करने वाली कमेटी के अध्यक्ष डीसी होते हैं। वह खुद भर्ती प्रक्रिया में शामिल होते हैं या फिर अपना प्रतिनिधि भेजते हैं।
सकते में विभाग
हरियाणा सिविल मेडिकल सर्विस (एचसीएमएस) एसोसिएशन के खुलकर सस्पेंड किए गए सीएमओ चंद्रमोहन के साथ आ जाने और उनकी सस्पेंशन बहाल न करने पर हड़ताल व सामूहिक इस्तीफा देने के अल्टीमेटम के बाद स्वास्थ्य विभाग के अधिकारी बीच का रास्ता निकालने की कोशिश में जुटे हैं। एसोसिएशन के पदाधिकारियों को गुरुवार को बातचीत के लिए बुलाया गया है। पड़ोसी राज्य पंजाब में डॉक्टर दो दिन पहले ही सामूहिक हड़ताल पर चले गए थे। हरियाणा में ऐसे हालात पैदा न हो, इसके चलते अब विवाद को निपटाने की कोशिश हो रही है।
अब तक नहीं मिला आरोप पत्र
बातचीत के लिए बुलाया
एचसीएमएस एसोसिएशन के सीनियर वाइस प्र्रेजिडेंट डॉ. सतबीर सिंह ने उम्मीद जताई कि गुरुवार को होने वाली मीटिंग में कोई न कोई रास्ता निकल आएगा। यदि विभाग ने अड़ियल रवैया अपनाया तो एसोसिएशन के विकल्प खुले हैं।
मंत्री की मंशा पर इसलिए शक
स्वास्थ्य मंत्री राव नरेंद्र ने दो दिन पहले भास्कर से बातचीत में दावा किया था कि सीएमओ ने भर्ती में अनियमितताएं बरतीं और उनके पास इससे जुड़े शपथ पत्र हैं। हालांकि अभी तक इन शपथ पत्र के आधार पर कोई कार्रवाई नहीं हुई? ञ्चएसोसिएशन के गंभीर आरोपों के बाद राव नरेंद्र सिंह दो दिन से कुछ भी बोलने को तैयार नहीं है। ञ्च एसोसिएशन को बातचीत के लिए बुलाने से भी कहीं न कहीं ये लग रहा है कि मंत्री के हाथ में सीएमओ के खिलाफ पुख्ता सुबूत नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn